CELEX: 62019TN0103
Language: sk
Date: 2019-02-20 00:00:00
Title: Vec T-103/19: Žaloba podaná 20. februára 2019 — Mende Omalanga/Rada

15.4.2019   
            
            
               SK
            
            
               Úradný vestník Európskej únie
            
            
               C 139/84
            
         
      Žaloba podaná 20. februára 2019 — Mende Omalanga/Rada
      (Vec T-103/19)
      (2019/C 139/85)
      Jazyk konania: francúzština
      
         Účastníci konania
      
      
         Žalobca: Lambert Mende Omalanga (Kinšasa, Konžská demokratická republika) (v zastúpení: T. Bontinck, P. De Wolf, M. Forgeois a A. Guillerme, advokáti)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2018/1940 z 10. decembra 2018 v rozsahu, v akom sa v ňom meno žalobcu ponecháva na mieste č. 11 prílohy II rozhodnutia 2010/788/SZBP,
               
            
                  —
               
               
                  zrušil vykonávacie nariadenie Rady (EÚ) 2018/1931 z 10. decembra 2018 v rozsahu, v akom sa v ňom meno žalobcu ponecháva na mieste č. 11 prílohy Ia nariadenia (ES) 1183/2005,
               
            
                  —
               
               
                  konštatoval protiprávnosť ustanovení článku 3 ods. 2 písm. a) rozhodnutia 2010/788/SZBP a článku 2b ods. 1 písm. a) nariadenia (ES) 1183/2005/ES,
               
            
                  —
               
               
                  uložil Rade povinnosť nahradiť trovy konania
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na porušení práv na obranu vrátane porušenia povinnosti odôvodnenia, ktoré by umožňovalo odôvodniť opatrenia a zaručiť účinné súdne preskúmanie, ako aj na porušení práva byť vypočutý.
               
            
                  2.
               
               
                  Druhý žalobný dôvod je založený na zjavne nesprávnom posúdení, pokiaľ ide o účasť žalobcu na konaniach, ktoré bránia dohode a pokojnému riešeniu s cieľom uskutočniť voľby v Konžskej demokratickej republike.
               
            
                  3.
               
               
                  Tretí žalobný dôvod je založený na porušení práva na súkromie a zásady proporcionality.
               
            
                  4.
               
               
                  Štvrtý žalobný dôvode je založený na neuplatniteľnosti ustanovení článku 3 ods. 2 písm. a) rozhodnutia Rady 2010/788/SZBP z 20. decembra 2010 o reštriktívnych opatreniach voči Konžskej demokratickej republike a o zrušení spoločnej pozície 2008/369/SZBP (Ú. v. EÚ L 336, 2010, s. 30) a článku 2b ods. 1 písm. a) nariadenia Rady (ES) č. 1183/2005 z 18. júla 2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (Ú. v. EÚ L 193, 2005, s. 1). V tejto súvislosti žalobca tvrdí, že právne kritérium, ktoré je definované v týchto článkoch a na ktorom sa zakladá zápis mena žalobcu do dotknutých zoznamov, porušuje zásadu predvídateľnosti právnych aktov Únie a zásadu proporcionality v tom, že zveruje Rade svojvoľnú diskrečnú právomoc.